जब ट्रेपियर से ये सवाल किया गया कि उन्होंने ऑफसेट पार्टनर के लिए हिंदुस्तान एयरोनॉटिक्स लिमिटेड (एचएएल) की बजाय रिलायंस को क्यों चुना? तो इस सवाल के जवाब में उन्होंने कहा, “दसॉल्ट एविएशन, डीआरएएल के माध्यम से भारत में लंबे समय के लिए रहने का फैसला किया। ये एक ऐसा जॉइंट वेंचर है, जिसमें प्रशासनिक कार्य के लिए एक भारतीय और एक फ्रांसिसी चीफ ऑपरेटिंग ऑफिसर मौजूद रहेंगे। साल 2018 के अंत तक में Falcon 2000 विमानों के पुर्जे इसमें बनाना शुरू कर दिया जाएगा जबकि इस प्रोजेक्ट का दूसरा चरण जुलाई 2018 में शुरू कर लिया गया था। वहीं, नागपुर को इसलिए चुना गया है क्योंकि ये भारत के बीच में है और यहां पर जमीन आसानी से मिल गयी साथ ही इससे एक एयरपोर्ट रनवे भी सीधे संपर्क में है।”